Syklist i et sykkelfelt i en dørsoneSyklist kolliderer med dørEn syklist i et sykkelfelt i en dørsone (venstre) kolliderer med en bildør som åpnes (høyre)
**Døring** vil si å åpne døren på et kjøretøy slik at en annen trafikant kjører inn i døren. Det er særlig vanlig mellom biler og syklister eller ståmopeder, kan resultere i stygge skader eller uaktsomt drap,. og er en av de vanligste og mest skadelige typer kollisjoner mellom sykler og kjøretøy.

Typiske forløp er at en sjåfør har parkert eller stanset for å gå ut av kjøretøyet, eller at passasjerer går ut av biler eller drosjer og inn i banen til en syklist som kommer i et tilstøtende kjørefelt eller sykkelfelt. Parkering eller stans langs veg eller på siden av sykkelfelt er en stor risikofaktor. Døring kan også skje mot fortau.

Forebygging hos bilister
------------------------

Åpning av døren med hånden lengst unna døren gjør det mer naturlig å se bakover
Døring kan unngås hvis sjåfør og passasjerer viser årvåkenhet, for eksempel ved å sjekke speilet og deretter snu seg og sjekke blindsonen før døren åpnes. Passasjerer anbefales kun å gå ut av på fortauskanten, og aldri når kjøretøy stanser i et kjørefelt.

Undersøkelser i Storbritannia og Florida fant at henholdsvis 33% og 60% av sjåførene ikke sjekket for trafikk før de åpnet dørene.

I Nederland læres bilister opp til å åpne døren med hånden lengst fra døren, som fører til at man naturlig kikker mot blindsonen samt at døren åpnes saktere og med mindre kraft. Noen nyere biler har teknologi som skal advare mot eller hindre døråpning når det nærmer seg trafikk. Det finnes også ekstraspeil som kan monteres på B-stolpen for baksetepassasjerer.

Forebygging hos syklister
-------------------------

Siden syklister ikke kan stole på at passasjerer i motorvogner utviser nødvendig forsiktighet når de stiger av anbefales syklister å unngå dørsonen til stansede eller parkerte kjøretøy.

Bredden på dørsonen (så langt døren kan slå ut) kan variere avhengig av bilmodell, eksempelvis kan dørsonen være ganske smal for en skyvedør eller måkevingedør og veldig bred for en lastebil. En dør kan for eksempel slå ut minst 1.5 meter, som er lengre enn hele bredden til et sykkelfelt.

Lovverk
-------

I henhold til FN-konvensjonen om veitrafikk er det forbudt å åpne døren til et kjøretøy eller la den være åpen eller gå ut av et kjøretøy uten å ha forsikret seg om at det ikke kan være til fare for andre trafikanter. (Artikkel 24 om åpning av dører). Mange land har lover som krever at bilbrukere sjekker for trafikk (inkludert syklister) før de åpner kjøretøyets dører.

### Parkering inntil sykkelfelt

Dersom sykkelfelt går gjennom dørsonen velger noen syklister å opprettholde sikker avstand fra bildører, hvilket gjør at de i praksis ser bort fra sykkelfelt-markeringene. Imidlertid gjør sykling på kanten av sykkelfeltet at syklisten plasseres nærmere forbikjørende kjøretøy, og risikerer derfor å å bli presset inn i dørsonen. Noen hevder derfor at det er bedre å sykle i kjørefeltet i slike situasjoner til irritasjon for bilister.

Statistikk
----------

Konsept med smalt sykkelfelt ment å unngå dørsonen til parkerte biler
I Chicage i 2011 utgjorde døringer 19.7% av alle rapporterte sykkelulykker, men det antas at mange hendelser ikke rapporteres.

I 2016 rapporterte San Francisco Municipal Transportation Agency at for perioden 2012-2015 utgjorde døring av syklister 16% av skadelige eller dødelige hendelser mellom sykkel og kjøretøy der syklisten sannsynligvis ikke hadde feil.

En studie fra 2015 for Vancouver i British Columbia fant at døring utgjorde 15.2% av alle sykkelkollisjoner og var den fremste årsaken til kollisjonsskader mellom sykkel og kjøretøy som resulterte i akuttmottak på sykehus (22%), ikke inkludert ytterligere hendelser med skader på grunn av nesten-døringer hvor syklisten unngikk døra men likevel krasjet og krevde akutt behandling.

### Relativ risiko

I forhold til andre kollisjoner som påkjørsel bakfra er det mindre risikabelt å sykle inn i en dør. Døringen i seg selv er vanligvis ikke dødelig, men i flere dødsulykker med bildører har syklisten pådratt seg skader ved å bli truffet av et annet motorkjøretøy etter å først ha kollidert med eller svingt unna den hindrende døren. Dermed oppstår de fleste dødsfall og alvorlige skader ikke i dørsonen men etter å ha blitt tvunget ut i kjørefeltet.

Se også
-------

* Sykkelvei

Referanser
----------

1. ↑  «Høringsuttalelse til Gatenorm for Drammen kommune - Syklistenes Landsforening» (PDF). «2 meters kantsteinparkering på innsiden av
sykkelfelt. Dette vil skape utrygge løsninger med fare for "døring" av syklister»  linjeskift-tegn i `|sitat=` på plass 43 (hjelp)
2. ↑  «I noen byer tar man syklister på alvor! | Olav Torvunds blogg» **(engelsk)**. 30. november 2014. Besøkt 7. juli 2023.
3. ↑  «Oslosykkel - Facebook». *Facebook*. Besøkt 7. juli 2023. «Nitimens programleder Pål Thoresen oppfordret i går til "døring" av syklister, noe som skapte etterfølgende storm. Redaksjonen mente dette var en morsom vits. Hva mener du?  (første 3 min av sendingen)»
4. ↑  Mostue, Anders (19. april 2023). «– På tide at vi prioriterer å bruke Ålesund til noe annet enn bilparkering». *smp.no* **(norsk)**. Besøkt 7. juli 2023.
5. ↑  Johnson, Marilyn (2013). «Cyclists and open vehicle doors: Crash characteristics and risk factors».
6. ↑  Jänsch, M. «Investigation of bicycle accidents involving collisions with the opening door of parking vehicles and demands for a suitable driver assistance system» (PDF). Besøkt 12. juni 2019.
7. ↑  Tjernæs, Ole Kristian. «Raser etter NRK-profilens sykkelutspill: - Det er veldig dårlig humor». *www.p5.no*. Besøkt 7. juli 2023.
8. ↑  Fordal, Jon Annar (21. april 2016). «Ingen refs for sykkelhumor». *NRK*. Besøkt 7. juli 2023.
9. ↑  «Bicyclist Fatalities and Serious Injuries in New York City 1996–2005» (PDF). Besøkt 8. mai 2013.
10. ↑  Laker, Laura (24. juli 2012). «Cyclists must steer clear of the threat of parked cars». *The Guardian*. Besøkt 29. mars 2015.
11. ↑  Power, Liza (26. november 2011). «Reflecting on a tragedy». *The Sydney Morning Herald*. Besøkt 29. mars 2015.
12. ↑  Urban Systems. «City of Vancouver Cycling Safety Study – Final Report» (PDF). Besøkt 29. mai 2019.
13. ↑  Marilyn Johnson. «Want safer cycling? Don't dismiss dooring». Besøkt 12. juni 2019.
14. ↑  Paul Douglas. «35% of drivers don't look before opening their car door». Arkivert fra originalen 24. september 2017. Besøkt 28. februar 2010.
15. ↑  Online Staff. «Boca Raton Drivers/Cyclists Relationships Among the Best in Florida, Reveals Survey». Besøkt 28. februar 2010.
16. ↑  Joshua Dowling. «The new Audi A4 is the car that could save a cyclist's life». Besøkt 11. juni 2019.
17. ↑  «An Inexpensive Solution to an Expensive and Dangerous Problem! Universal Rear View Mirrors for Cars and Taxis». Arkivert fra originalen 14. juni 2019. Besøkt 11. juni 2019.
18. ↑  Bob Mionske. «Don't Get Doored: How to Ride Safely Around Parked Cars». Besøkt 6. april 2021.
19. ↑   Mal:Bare URL PDF
20. ↑  «California Vehicle Code section 22517». Besøkt 13. februar 2018.
21. ↑  «Vienna Convention on Road Traffic, Article 24: Opening of doors» (PDF). Besøkt 13. februar 2018.
22. ↑  mortenlode (18. desember 2014). «Parkeringsplasser på innsiden av sykkelfelt». *Morten How Lode*. Besøkt 7. juli 2023.
23. ↑  Paul Schimek. «Where Bike Lane Design Collides with Savvy Cycling». Besøkt 7. juni 2019.
24. ↑  «FAQ: Why do you ride like that? Biking in the middle of the lane sure looks dangerous.». Besøkt 7. juni 2019.
25. 1 2  «Doorings in Chicago and NYC are still a sorry state but one of them is doing something about it». Besøkt 8. mai 2013.
26. ↑  San Francisco Municipal Transportation Agency. «San Francisco 2012–2015 Collisions Report» (PDF). Besøkt 29. mai 2019.
27. ↑  Urban Systems. «City of Vancouver Cycling Safety Study – Final Report» (PDF). Besøkt 29. mai 2019.
28. ↑  Urban Systems. «City of Vancouver Cycling Safety Study – Final Report» (PDF). Besøkt 29. mai 2019.